Coba jelasin </table> dari Masjid Ubudiyah Ayer Keroh dalam bahasa melayu dong

Masjid Ubudiyah Ayer Keroh Melaka merupakan 'Masjid Kariah Ayer Keroh' yang lokasinya berada di 'Jalan Utama, Taman Ayer Keroh Heights, Ayer Keroh, Melaka'. Masjid ini terletak di 'Daerah Melaka Tengah' didalam 'Negeri Melaka Bandaraya Bersejarah'.

Memiliki Nombor Pendaftaran Masjid No.Daftar:MY-04-MT-00111.

Sejarah 'Masjid Ubudiyah Ayer Keroh Melaka' ialah bermula dari sebuah bangunan surau yang dibina di tapak tanah yang disediakan oleh 'Pihak Pemaju' di kawasan Ayer Keroh Heights.

Sebelum adanya bangunan surau, sebuah rumah teres di Lorong Setia 7 telah disewa dan dijadikan sebagai surau sementara.

Setelah ianya siap dibina pada tahun 1984, 'Rumah Allah' ini terus dimakmurkan dan diimarahkan bersama.

Kira-kira pada akhir tahun 1984, surau ini mula diperbesarkan bangunannya, dan pada tahun 1985 ia telah dinaiktaraf dari sebuah surau ke sebuah 'Masjid' serentak dengan keputusan Jabatan Agama Islam Melaka(JAIM), mewujudkan satu kariah baru iaitu 'Kariah Ayer Keroh'. Sebelum itu, Ayer Keroh Heights terletak di bawah 'Kariah Bukit Katil'.

Nama 'Masjid Ubudiyah' telah diberi oleh 'Mufti Negeri Melaka' ketika itu, (Sahibus Samahah Yang Berbahagia Tuan Haji Mohd Yunus Bin Haji Mohd Yatim).